স্বাস্থ্য ডেস্ক: ১২ জুলাই’১৮: ময়মনসিংহের ভালুকায় মোটা হওয়ার ওষুধ খেয়ে পার্শ্বপ্রতিক্রিয়ায় শরিফুল ইসলাম (২৩) নামের এক যুবকের মৃত্যু হয়েছে। সোমবার রাতে উপজেলার ধীতপুর ইউনিয়নের ধলীয়া দেয়ালিয়াপাড়ায় এ ঘটনা ঘটে। এলাকাবাসী জানায়, লোভনীয় বিজ্ঞাপন দেখে দ্রুত মোটা হওয়ার শখ জাগে দেয়ালীয়াপাড়া গ্রামের আবুল হাসেমের ছেলে শরিফুলসহ কয়েকজনের। চার-পাঁচ মাস আগে ডাকযোগে ওই ওষুধ সংগ্রহ করে তারা সেবন করে। গত সোমবার রাতে ওই ওষুধ খেয়ে অসুস্থ হয়ে পড়লে শরিফুলকে উপজেলা স্বাস্থ্য কমপ্লেক্সে নিয়ে আসার পথে তিনি মারা যান।